b'\n_START_ARTICLE_\nSamba\n_START_PARAGRAPH_\nSamba je ples v dvo\xc4\x8detrtinskem taktu, tempo je 50 taktov/min, ritem: 1 A 2._NEWLINE_Samba je tipi\xc4\x8den brazilski ples, ki so ga v\xc4\x8dasih plesali ob obredih, ki so slu\xc5\xbeili zaklinjanju bogov. Na takih slovesnostih so plesali tudi po ve\xc4\x8d dni skupaj. Samba se je kot dru\xc5\xbeabni ples prvi\xc4\x8d pojavila v Evropi leta 1924, prodrla pa je \xc5\xa1ele po letu 1948 s svojo poenostavljeno obliko. Danes je v Braziliji narodni ples, ki ga ple\xc5\xa1ejo v mnogih oblikah._NEWLINE_Samba je radosten, vesel, razigran ples, kjer prihaja do izraza gibanje z boki. Ima zna\xc4\x8dilno gibanje bounce (zib), ki ima svoj izvor v medenici, ter gibanju stopal in kolen.'